** Mesto Nová Dubnica**

 Mestský úrad, Trenčianska 45/41, 018 51 Nová Dubnica

Číslo: OSO/2023 Nová Dubnica, 28.09.2023

**Uznesenie Mestského zastupiteľstva v Novej Dubnici**

**zo dňa 27. septembra 2023**

**18.**  **Odpredaj pozemku v IBV Miklovky Ing. Stanislavovi Schmidtovi s manželkou**

**U z n e s e n i e č. 83**

Mestské zastupiteľstvo na základe prerokovaného materiálu

### A/ s c h v a ľ u j e

nasledovný majetok mesta Nová Dubnica **ako prebytočný majetok**:

* **pozemok parc. KN-C č. 2021/12 – zastavaná plocha a nádvorie o výmere 195 m²,**

ktorý vznikol odčlenením z pozemku parc. KN-C č. 2021/1 – zastavaná plocha a nádvorie o výmere 2134 m2, zapísaným Okresným úradom Ilava, katastrálnym odborom na LV č. 1 000, k. ú. Nová Dubnica, vlastník 1/1 mesto Nová Dubnica, na základe geometrického plánu č. 51291185-63-23, vyhotoveného geodetom Ing. Pavlom Krejčíkom, Slobody 56, 018 51 Nová Dubnica, IČO: 51 291 185.

**B/ s c h v a ľ u j e**

 **odpredaj pozemku uvedeného v bode A/ tohto návrhu uznesenia** **ako** **odpredaj podľa § 9a ods. 8 písm. e) Zákona č. 138/1991 Zb. o majetku obcí v znení neskorších predpisov - prípad hodný osobitného zreteľa trojpätinovou väčšinou všetkých poslancov.**

 *Zdôvodnenie odpredaja podľa § 9a ods. 8 písm. e) Zákona č. 138/1991 Zb. o majetku obcí v znení neskorších predpisov (ako prípad hodný osobitného zreteľa):*

* *žiadatelia sú vlastníkmi priľahlých pozemkov parc. KN-C č. 2022/1, 2022/2, 2022/3 a rodinného domu súp. č. 368 k pozemku, ktorý žiadajú odkúpiť,*
* *žiadatelia dlhodobo užívajú a udržiavajú pozemok, ktorý je predmetom žiadosti o odkúpenie,*
* *predmetný pozemok svojím umiestnením tvorí ucelenú plochu s pozemkami vo vlastníctve žiadateľov (záhrady),*
* *pozemok bol v priloženom geometrickom pláne odčlenený tak, aby bol zachovaný zelený pás pri priľahlej miestnej komunikácii,*
* *odpredaj pozemku ako prípad hodný osobitného zreteľa podľa § 9a ods. 8 písm. e) Zákona č. 138/1991 Zb. o majetku obcí v znení neskorších predpisov je v súlade s  Článkom 6 ods. 5 písm. d) Zásad hospodárenia s majetkom mesta Nová Dubnica.*

**C/ s c h v a ľ u j e**

**odpredaj pozemku** uvedeného v bode A/ tohto návrhu uznesenia podľa § 9a ods. 8 písm. e) Zákona č. 138/1991 Zb. o  majetku obcí v znení neskorších predpisov do bezpodielového spoluvlastníctva manželov v podiele 1/1 **Ing. Stanislavovi Schmidtovi** **a** jeho manželke **Marte Schmidtovej** **za kúpnu cenu vo výške 50,00 €/ m², čo pri celkovej výmere odpredávaného pozemku 195,00 m² predstavuje celkovú kúpnu cenu vo výške 9750,00 €** (slovom deväťtisícsedemstopäťdesiat eur 0 centov). Kúpna cena je v súlade s Článkom 8 ods. 6 Zásad hospodárenia s majetkom mesta Nová Dubnica.

Kupujúci okrem kúpnej ceny uhradia správny poplatok za návrh na vklad vlastníckeho práva do katastra nehnuteľností vo výške **66,00 €**.

|  |  |
| --- | --- |
|   |  |

**Ing. Peter Marušinec** **primátor**

Za správnosť:

Ing. Dana Šťastná

vedúca organizačno-správneho oddelenia